IISRAELI MÄED
Tere tulemast taas saatesarja Iisraeli mäed palvereisile!
Selles saatesarjas palvetame Samaaria juubeliaasta
ja Iisraeli põhjapoolsete hõimude ehk Efraimi naasmisega seotud asju.
Ole meile tänagi teejuhiks, Jeesus!
Seekord lõpetame juubeliaastaga seotud prohvetlikku reisi
põhjamaalt tagasi Iisraeli mägedele.
Oleme kuulutanud teel tõotusi
Iisraeli põhjapoolsete hõimude ehk Efraimi naasmise kohta oma maale.
Seekord saame kuulutada juba tõotusi kohalejõudmise kohta.
Asusime teele Helsingist
ja eelmine kord lõpetasime palvereisi Ateenas.
Seejärel sõitis auto laevaga Kreekast siia Iisraeli.
Nüüd oleme juba Iisraeli maakamaral ja toome auto ära siit Ashdodist,
kus on Iisraeli suurim sadam.
Siit sõidame Iisraeli mägedele.
Sealt jätkame ühiselt teed Jeruusalemma,
kus lõpetame selle ca 4000 km pika prohvetliku palvereisi.
Vestleme teel pikemalt teekonnast ja kohalejõudmisest.
On imeline olla siin Iisraelis seda reisi lõpetamas.
Kui me juba siin oleme,
siis mis sel teekonnal sinu jaoks, Jyrki, kõige raskem oli?
Kõige suurem probleem oli Kreekast Iisraeli tuleva laevaga.
Kui autot Soomes pakkisime ja teele asumas olime,
helistas Kreeka ekspediitor ja teatas, et laev, millele olime koha broneerinud
oli remonti sattunud ja meie reisijärjekord oli tühistatud.
Juba enne Soome minekut rääkis Jumal ühe sõbra kaudu,
et Kreekas ootab meid veidi suurem võitlus.
Me ei osanud aga oodata, et see laeva mõõtmed võtab.
Asusime siiski Soomest teele algse plaani järgi.
Me ei jõudnud reisi vältel laevale alternatiivi välja mõelda
ja jõudsime Ateenasse, teadmata, kuidas Jumal meid üle mere viib.
Ateena lähedalt kulgeb teinegi autosid Iisraeli transportiv laevaliin.
Saime teada, et nende laev hilineb ja lahkub järgmisel õhtul.
Saime ühendust selle laeva eest vastutava Iisraeli ekspediitoriga
kuid ainus isik, kes võis otsustada meie auto kaasavõtmise, oli puhkusel.
Meil ei õnnestunud leida laevale ka kreeklasest ekspediitorit,
kes oleks võinud Kreeka pool laevale koha broneerida.
Järgmine laev Iisraeli pidi suunduma alles 10 päeva pärast.
Läksime magama ja tunne oli veidi nagu Moosesel Punase mere ääres.
Hommikul kell 3 äratas Jumal meid mõlemaid.
Ta ütles, et auto peab minema Iisraeli tol päeval lahkuva laevaga.
Ta ütles mulle otse, millise otsisõnaga netist kreekapoolne ekspediitor leida.
Issand käskis meil kotid pakkida ja kell 6 sadamasse sõita.
Tegime seda ja olime valmis ekspediitori ukse ees, kui see avati.
Juhtus ime. Kõik auto laevasõiduks vajalikud dokumendid
olid keskpäevaks korras.
Jätsime auto sadamasse laevale lastimist ootama
ja sõitsime taksoga lennujaama.
Seal selgus, et kolme tunni pärast läks lend Tel Avivi,
kuhu oli veel paar vaba kohta.
Saime puupüsti täis lennukis veel kõrvuti kohad
ja olime õhtul kell kaheksa juba kodus.
Kus me nüüd asume, Mia?
Pöördume siit maanteele nr 5,
mis tõuseb rannikutasandikult üles mägedele.
Mis sind sel reisil kõige rohkem puudutas, Mia?
Esmalt muidugi juutide kohutav saatus 2. Maailmasõja ajal Euroopas.
See tuli täiesti uuel moel lähemale.
Karmim isiklik kogemus oli mullegi ilmselt see, mis juhtus Ateenas.
Ateena on seepärast huvitav koht,
et sinna on jäänud ummikusse tuhandeid pagulasi,
kellest mõned on seal olnud juba aastaid.
Kuigi Issand meid oma armus kiiresti edasi toimetas,
jõudsime meiegi maitsta tunnet,
kus tee on kinni ja läbipääsu pole näha.
Meiegi olime jätnud kodu
ja kaasas vaid autosse mahtunud asjad.
Meil olid siiski passid, auto ja kodu Iisraeli mägedel,
kuhu naasmas olime.
Tundus karm mõelda, mis tunne on neil, kes linnas lõksus,
omamata ühtegi neist asjadest.
Osa Ateenas lõksu jäänud põgenikest on Afganistanist
ja sealset paštu rahvast peetakse
Iisraeli põhjapoolsete hõimude järeltulijaiks.
Tekkis isegi küsimus,
et kui paljud neist lõksujäänuist peaksid olema teel Iisraeli.
Samas puudutas tõsiselt Hesekieli kirjakoht nende kohta,
kes teel ummikusse jäävad.
"Ja ma toon teid ära rahvaste seast
ja kogun teid maadest, kuhu teid on pillutatud,
vägeva käe ja väljasirutatud käsivarrega ning tulise vihaga.
Ja ma viin teid rahvaste kõrbe
ning käin seal teiega kohut pale palge vastu.
Nii nagu ma käisin kohut teie vanematega Egiptuse kõrbes,
nõnda ma käin kohut teiega, ütleb Issand Jumal.
Ma lasen teid läbi käia vitsa alt ja viin teid lepingusidemesse.
Ma eraldan teie seast vastupanijad ja minu vastu ülesastujad:
ma toon nad välja maalt, kus nad asuvad (võõrastena)
aga Iisraeli maale nad ei tule;
ja te saate tunda, et mina olen Issand." Hs 20:34-39
Peamine mulle isiklikult selles kõiges on sügav tänulikkus,
et Jumal oma armus meid siia kohale tõi.
Nüüd lähenemegi juba sihtkohale.
Jätame auto siia ja läheme tuttavasse paika palvetama.
Pikk tagasitee põhjamaalt on selja taga
ja olema kohal Iisraeli mägedel.
Mis tunne on, Jyrki?
Tunne on peaaegu ebareaalne,
kui reis on läbi ja oleme pärast kõiki neid etappe siin tagasi.
Mis tunne sul on tagasi olla, Mia?
Reis oli palju karmim, kui olin osanud oodata.
Ja mõistan täiesti uuel moel,
miks Piibel räägib maale naasmisega seoses alati sellest,
et kohale jõudes ootavad hingamine ja lohutus.
Käesoleval reisil oleme teiega prohvetlikult läbi elanud
Efraimi naasmise põhjamaalt tagasi siia Iisraeli mägedele.
Prohvetlikus samastumises laseb Jumal meil kogemuse kaudu
samastuda väiksemas mõõdus suures mastaabis toimuvaga.
Nagu Jumal meid siia tagasi tõi,
toob Ta ka ka Iisraeli põhjapoolsed hõimud
tagasi siia mägedele, nii nagu Ta oma Sõnas on lubanud.
Mis tähendus on Iisraeli põhjapoolsete hõimude naasmisel?
Mõistame seda ilmselt veel vähe, kuid on selge,
et kui Iisraeli põhjapoolsed hõimud naasevad,
saab Isa oma kadunud poja tagasi.
Ta räägib sellest prohvet Jeremija kaudu:
"Eks ole Efraim mulle kalliks pojaks ja lemmiklapseks?
Sest iga kord, kui ma räägin tema vastu,
mõtlen ma ikka temale;
seetõttu on mu süda tema pärast rahutu:
ma tahan tõesti halastada tema peale, ütleb Issand." Jr 31:20
Jeesus kirjeldab omakorda kadunud poja võrdumis,
kuidas Isa kojunaasva poja vastu võtab.
"Aga kui ta alles kaugel oli, nägi isa teda ja tal hakkas hale
ning ta jooksis ja langes poja kaela ja andis talle suud.
Aga poeg ütles isale:
'Isa, ma olen pattu teinud taeva vastu ja sinu ees,
ma ei ole enam väärt, et mind su pojaks hüütaks!”
Ent isa ütles oma sulastele:
'Tooge kiiresti kõige kallim kuub ja pange talle selga
ja andke talle sõrmus sõrme ja jalatsid jalga
ja tooge nuumvasikas, tapke see ja söögem ning olgem rõõmsad,
sest see mu poeg oli surnud, ja on jälle saanud elavaks,
ta oli kadunud, ja on leitud!'
Ja nad hakkasid rõõmsasti pidutsema." Lk 15:20-24
Efraimi naasmises teostub Jumala südame igatsus
saada oma kadunud laps tagasi koju.
Selles naasmises on ka mitmeid tasemeid.
Esmalt on see naasmine tõotatud maale Iisraeli.
Samas on see naasmine Isa koju ja Isa armu.
Lisaks on see tagasitulek kõigest, mis on Isa juurest eemale viinud.
Just kojunaasva Efraimi kaudu ilmneb vanemale vennale Juudale,
milline on Isa süda ja milline on arm Jeesuse ristis.
Samas kuulutab Efraimi naasmine kõigile,
et Jumal peab oma tõotust Iisraelile
ja teostab maa peal oma kuningriigi.
Kuulutame koos Piibli tõotusi
rahva kohalejõudmisest tagasi siia tõotatud maale.
"Otsekui karjane tunneb muret oma karja pärast,
siis kui ta on oma laialipillatud lammaste keskel,
nõnda tunnen mina muret oma lammaste pärast
ja päästan need kõigist paigust,
kuhu nad on pillutatud pilvisel ja pimedal päeval.
Ma viin nad välja rahvaste hulgast, kogun neid maadest
ja toon nad nende oma maale;
ja ma karjatan neid Iisraeli mägedel,
veeojade ääres ja kõigis maa asustatud paigus.
Heal karjamaal karjatan ma neid
ja Iisraeli kõrgetel mägedel on nende söödamaa;
seal lebavad nad heal söödamaal ja käivad karjas rammusal karjamaal,
Iisraeli mägedel." Hs 34:12-14
"Seepärast, vaata, päevad tulevad, ütleb Issand, mil enam ei öelda:
Nii tõesti kui elab Issand, kes tõi Iisraeli lapsed ära Egiptusemaalt',
vaid: 'Nii tõesti kui elab Issand,
kes tõi ja juhtis Iisraeli soo järglased koju põhjamaalt
ja kõigist maadest, kuhu ma olin nad ajanud.'
Ja nad hakkavad elama oma maal." Jr 23:7-8
"Otsekui meeldivast lõhnast, nõnda on mul hea meel teist,
kui ma viin teid ära rahvaste seast ja kogun teid maadest,
kuhu teid on pillutatud;
ja ma näitan ennast pühana teie juures paganate silme ees.
Ja te saate tunda, et mina olen Issand,
kui ma toon teid Iisraeli pinnale,
maale, mille pärast ma oma käe vandudes üles tõstsin,
et ma annan selle teie vanemaile." Hs 20:41-42
Läheme veel koos Jeruusalemma,
kus lõpetame oma ühise naasmisretke põhjamaalt.
Kui reisi ette valmistasime,
kuulutasime koos Iisraeli põhjapoolsete hõimude
ehk Efraimi naasmisprotsessi teostumist Jeremija 31. peatüki järgi.
Esimesed viis salmi on seal sissejuhatuseks,
mis näitab, kuhu teel ollakse. See algab nii:
"Sel ajal, ütleb Issand, olen ma kõigi Iisraeli suguvõsade Jumal
ja nemad on mu rahvas." Jr 31:1
Jumal räägib edasi igavesest armastusest Iisraeli vastu
ja sellest, et tõmbab teda enda poole armust.
Sissejuhatus lõpeb tõotusega põhjapoolsete hõimude kohta.
"Mina ehitan sind jälle, et sa oleksid üles ehitatud,
Iisraeli neitsi.
Sa ehid ennast jälle trummidega ja lähed rõõmsatega tantsima.
Sa istutad jälle viinapuuaedu Samaaria mägedele;
need, kes istutavad, saavad ka kasutada." Jr 31:4-5
Jeremija raamatu järgmised salmid kirjeldavad naasmisprotsessi kulgu.
Kus me nüüd oleme, Mia?
Oleme nüüd Samaaria mägedel,
millest rääkis äsjane Jeremija raamatu tõotus.
Mandlipuud õitsevad tänavu kuu aega hiljem,
kuid nüüd on need täisõides.
Just Jeremijale andis Jumal mandlipuuoksa märgiks sellest,
et Ta valvab oma sõna teostumise üle.
Korda veel kord, Jyrki, kuidas kirjeldab Jeremija raamat
Iisraeli põhjapoolsete hõimude naasmist.
Protsess algab sellest,
et tuleb päev, kui valvurid hüüavad Efraimi mäel,
"Tõuske, mingem üles Siionisse
Issanda, meie Jumala juurde!" Jr 31:6
Selle salmi tõttu saatis Issand meid pea viist aastat tagasi siia.
Kui saabusime, rääkis Jumal,
et miski ei muutu meie tuleku tõttu,
vaid tulime, kuna ajastu on muutunud.
Jeremija raamatus jätkavad valvurid kuulutades, ülistades ja öeldes:
"Issand, päästa oma rahvas, Iisraeli jääk!" Jr 31:7
Oleme saanud koos teiega olla need vahimehed siin mägedel.
Järgmistes salmides vastab Jumal vahimeeste hüüdele
ja lubab tuua Iisraeli põhjapoolsed hõimud tagasi Iisraeli.
"Vaata, ma toon nad põhjamaalt
ja kogun nad maa viimastest äärtest;
nende hulgas on ka pimedaid ja jalutuid,
rasedaid ja sünnitajaid:
suure hulgana tulevad nad siia tagasi.
Nad tulevad nuttes ja ma toon neid anudes;
ma viin nad veeojade äärde tasasel teel, kus nad ei komista;
sest ma olen Iisraeli isa
ja Efraim on mu esmasündinu." Jr 31:8-9
Selle naasmise põhjamaalt Iisraeli
oleme nüüd prohvetlikult ühiselt läbi teinud.
Kuhu me nüüd jõuame, Mia?
Jõuame piibelliku Siioni mäe ehk Templimäe juurde
ja pargime auto selle jalamile.
Siiani oleme põhjamaalt läbinud ligi 4000 km.
Oleme kohal
põhjamaalt alanud juubeliaastareisi viimases palvepaigas.
Miks oma palvereisi just siin Siioni mäel lõpetame?
Jeruusalemm ja Siioni mägi on see peopaik,
kus tähistatakse kõikide hõimude kojunaasmist.
Ka äsja teel loetud Jeremija tekst jätkub nii:
Ja nad tulevad ning hõiskavad Siioni kõrgendikul,
nad säravad rõõmust Issanda headuse pärast,
vilja ja veini ja õli pärast, noorte lammaste, kitsede ja veiste pärast;
nende hing on nagu kastetud rohuaed
ja nad ei närbu enam." Jr 31:12
Iisraeli kõigi hõimude naasmistee eeltähenduseks
on rahva naasmine Egiptusest.
Mooses nägi rahva lõpliku naasmise ja Messia kuningriigini välja.
Sellest lauldi toona nõnda:
"Oma armus sa juhtisid seda rahvast, kelle sa lunastasid;
oma väes sa talutasid teda oma püha eluaseme juurde.
Rahvad kuulsid ja värisesid,
ahastus haaras Vilistimaa elanikke.
Siis Edomi pealikud ehmusid,
Moabi vürste valdas värin,
kõik Kaanani elanikud vabisesid.
Heitumus ja hirm tabas neid,
nad tummusid kivina su võimsa käsivarre pärast,
kui su rahvas, Issand, läks läbi (soome tõlge: jõudis kohale)
kui jõudis kohale see rahvas, kelle sina oled loonud.
Sa viid selle ja istutad oma pärisosa mäele,
paika, mille sina, Issand, oled teinud oma asupaigaks,
pühamusse, Issand, mille valmistavad sinu käed.
Issand on kuningas ikka ja igavesti!" 2. Mo 15:13-18
Moosese toonane ilmutus on nii kirgas,
et sellest lauldakse veel Ilmutusraamatuski.
Seal kõlab see koos Talle lauluga.
Seal ei kõla see enam ainult Iisraelile, vaid kõigile rahvastele,
kes on Talle vere kaudu Isa juurde kohale jõudnud
ja saanud Iisraeli kodakondsuse osalisteks.
"Neil olid Jumala kandled käes.
Nad laulsid Jumala sulase Moosese laulu ja Talle laulu:
'Suured ja imelised on sinu teod, Issand Jumal, Kõigeväeline!
Õiged ja tõelised on sinu teed, sa paganate kuningas!
Kes ei peaks kartma sind, Issand, ning ülistama sinu nime?
Sina üksi oled püha,
kõik paganad tulevad ning kummardavad sinu ette,
sest su õiged seadmised on saanud avalikuks." Ilm 15:2-4
Jumala plaan tipneb Tema rahva kohalejõudmisega Tema riiki
ja kogu pärandi omastamisega, mille Ta on meile Jeesuses kinkinud.
Kuulutame siin kohapeal koos tõotusi
päralejõudvate rõõmust ja rõõmutsemisest.
"Siis neitsid rõõmutsevad tantsides ning noorukid ja raugad üheskoos;
ma muudan nende leina rõõmuks,
ma trööstin ja rõõmustan neid pärast kurvastust.
Ja ma kosutan preestrite südameid rasvaga
ning mu rahvas küllastub mu headusest, ütleb Issand. Jr 31:13-14
"Sest ma ütlen, et Jeesus Kristus on saanud ümberlõigatute teenriks
Jumala tõe pärast - esiisadele antud tõotuse kindlustamiseks -,
et paganad hakkaksid Jumalat ülistama halastuse eest,
nagu on kirjutatud:
'Seepärast ma tunnistan sind paganate ees
ja laulan kiitust sinu nimele.'
Ja taas ta ütleb: 'Rõõmustage, paganad, koos tema rahvaga!'
Ja taas: 'Kiitke Issandat, kõik paganad,
ja kiitke teda, kõik rahvad!'" Rm 15:8-11
"Ja vägede Issand valmistab sellel mäel kõigile rahvaile
võõruspeo rammusate roogadega, võõruspeo laagerdatud veiniga,
üdirammusate roogadega, pärmi pealt selitatud veiniga.
Ta hävitab sel mäel loori, mis looritab kõiki rahvaid,
ja katte, mis katab kõiki paganaid.
Ta neelab surma ära igaveseks ajaks.
Ja Issand Jumal pühib pisarad kõigilt palgeilt
ning kõrvaldab oma rahva teotuse kogu maalt.
Jah, Issand on rääkinud!
Ja sel päeval öeldakse:
'Vaata, see on meie Jumal, keda me ootasime,
et ta meid päästaks. See on Issand, keda me ootasime,
hõisakem ja tundkem rõõmu tema päästest.'" Js 25:6-9
Aitäh, Jeesus et kaitsesid kogu teed
põhjamaalt siia Siioni mäele välja!
Aitäh, et oled oma rahvale ustav ja viid nad kohale!
Jeesuse nimel, aamen.
Seekordne palvereis
ei lõpeta üksnes prohvetlikku juubeliaastareisi põhjamaalt,
vaid kogu esimese etapi
Iisraeli põhjapoolsete hõimude ettevalmistamises,
kuhu Jumal meid on kaasa võtnud.
Oleme seni saatesarjas elanud prohvetlikult läbi
Efraimi naasmisprotsessi
pattude tunnistamisest kuni maale naasmiseni.
Jesaja juubeliaastaprohveteering siiski jätkub
ja liigume Efraimi naasmises uude etappi.
Samas on see sajas saade,
mille oleme siit viimase 4,5 aasta vältel teinud.
Järgmine kord teeme puhkepausi ja jätkame seejärel koos teiega teed.
Valmistagem uue etapi algust juba palves ette!
Iisraeli mägede palvereisidel võib osaleda
ka neid rahaliselt toetades.
TV7 Eesti kanalit saab toetada helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri